Kamu bisa jelasin ke aku soal Aktiviti Norse di British Isles dalam bahasa melayu?

Aktiviti Norse di British Isles berlaku semasa Zaman Pertengahan Awal apabila orang Norsemen daripada Scandinavia menjelajah ke Great Britain dan Ireland untuk meneroka, berdagang atau merompak. Bagi mereka yang datang ke British Isles secara umumnya dipanggil sebagai Viking, tetapi para sarjana berdebat sama ada istilah Viking mewakili semua para peneroka Norse atau kepada mereka yang datang untuk merompak.

Pada permulaan Zaman Pertengahan Awal, kerajaan-kerajaan beraja Norse di Scandinavia telah membangunkan jalur perdagangan sehingga sejauh selatan Eropah dan Mediterranean, meberikan mereka akses produk-produk import seperti perak, emas, gangsa dan rempah. Jalur-jalur perdagangan ini juga diluaskan ke arah barat sehingga Ireland dan Britain.

Pada dekad terakhir kurun ke-8, para penceroboh Norse melakukan siri-siri rompakan ke atas biara Kristian yang kini terletak di United Kingdom, bermula pada tahun 793 dengan serbuan ke atas biara di tepi pantai di Lindisfarne, iaitu pantai utara-timur di  England. Tahun berikutnya, mereka menjarah Monkwearmouth-Jarrow Abbey yang berdekatan, dan pada tahun 795 mereka menyerang sekali lagi, menyerbu Iona Abbey di pantai barat Scotland.